เรื่องร้องเรียน (ถนน,ทางเท้า,ต้นไม้,ความปลอดภัย) วันที่ 2022-07-30 05:15:56 — แขวงกระทุ่มราย เขตหนองจอก กรุงเทพมหานคร
ต้องการให้ปรับปรุงทางเท้า เขตหนองจอก กรุงเทพฯ บริเวณถนนเลียบวารี จุดที่พบปัญหา ตั้งแต่บิ๊กซีหนองจอก ถึงหมู่บ้านนันทวัน 5 มีฟุตบาธแตกบริเวณใกล้ปั๊มน้ำมัน ปตท. ถนนเลียบวารี ใกล้ซอยอัลฮุดา พื้นฟุตบาธแตกมานานแล้วมีหลายจุด บางจุดพื้นยุบเป็นแอ่ง แต่ยังไม่มีเจ้าหน้าที่มาแก้ไข ในฐานะผู้เสียภาษีและผู้ใช้จักรยานในการสัญจรบนฟุตบาธรู้สึกไม่สบายใจและไม่สะดวกในการสัญจร เกรงว่าจะเป็นอันตรายในการขี่จักรยานเนื่องจากต้องคอยระวังรถมอเตอร์ไซต์แล้วยังต้องระวังทางที่ไม่ได้มาตรฐาน รบกวนเจ้าหน้าที่มาแก้ไขด้วยค่ะ เคยแจ้งผ่าน inbox facebook ของสำนักงานเขตหนองจอก มีแอดมินรับเรื่องวันที่ 28/6/64 ปัจจุบันยังไม่มีการแก้ไขใดๆ ประกอบกับตอนนี้มีการปรับปรุงถนน ขยายเลนวิ่ง ทำให้ฟุตบาธแคบลงไปอีก สร้างความไม่สะดวกแก่คนเดินเท้า และคนที่ใช้จักรยาน ฟุตบาธไม่ร่มรื่น ไม่เอื้อต่อการใช้งาน ควรปรับปรุงเรื่องการตัดกิ่งไม้ และปลูกต้นไม้ด้วยค่ะ อีกอย่างที่สำคัญ คือ การใช้จักรยานข้ามถนน เกาะกลางแคบ และอันตรายมาก ยืนรอข้ามถนนตรงทางม้าลาย ไม่เคยมีรถหยุดจอดให้ข้ามเลย จักรยานความยาวเลยความกว้างของเกาะกลาง เกรงว่ารถที่วิ่งมาจะเฉี่ยวชนได้ ใช้เวลายืนรอตรงเกาะกลางนาน และร้อนมาก ต้องยกจักรยานขึ้นลง เพราะตรงทางม้าลายไม่มีทางสโลปเพื่อรถเข็นหรือรถจักรยาน การเข็นรถจากฟุตบาธลงพื้นถนนก็ไม่มีสโลป ตรงเกาะกลางก็ไม่มีสโลป และยังแคบอีก ยืนรอกลางถนนเป็นเวลานานอันตรายมากๆค่ะ รถวิ่งเร็วมาก รบกวนแก้ไขด้วยนะคะ ขอบคุณค่ะ